РЕШЕНИЕ НА КОМИСИЯТА
от 28 януари 2009 година
за уравняване на сметките на някои разплащателни агенции в Белгия, Германия и Австрия относно разходите, финансирани от Европейския земеделски фонд за развитие на селските райони (ЕЗФРСР) за финансовата 2007 година
(нотифицирано под номер C(2009) 420)
(само текстовете на немски, нидерландски и френски език са автентични)
(2009/86/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (1), и по-специално членове 30 и 33 от него,
след консултации с Комитета по земеделските фондове,
като има предвид, че:
(1)
С Решение 2008/397/ЕО на Комисията (2) са уравнени сметките на всички разплащателни агенции за финансовата 2007 година с изключение на австрийската „AMA“, белгийските „ALV“ и „Région wallonne“, немските „Baden-Württemberg“ и „Bayern“, гръцката „OPEKEPE“, финландската „MAVI“ и португалската „IFAP“.
(2)
След като получи нова информация и след като извърши допълнителни проверки, Комисията вече може да вземе решение във връзка с разходите, финансирани от Европейския земеделски фонд за развитие на селските райони (ЕЗФРСР), относно пълнотата, точността и достоверността на сметките, предадени от австрийската разплащателна агенция „AMA“, белгийските разплащателни агенции „ALV“ и „Région wallonne“ и немските разплащателни агенции „Baden-Württemberg“ и „Bayern“.
(3)
В съответствие с член 30, параграф 2 от Регламент (ЕО) № 1290/2005 настоящото решение не засяга решенията, които ще бъдат приети в бъдеще от страна на Комисията за изключване от финансиране от страна на Общността на разходи, които не са били изпълнени в съответствие с правилата на Общността,
ПРИЕ НАСТОЯЩОТО РЕШЕНИЕ:
Член 1
С настоящото се уравняват сметките на австрийската разплащателна агенция „AMA“, белгийските разплащателни агенции „ALV“ и „Région wallonne“ и немските разплащателни агенции „Baden-Württemberg“ и „Bayern“ относно разходите, финансирани от Европейския земеделски фонд за развитие на селските райони (ЕЗФРСР) за финансовата 2007 година.
Сумите, които подлежат на възстановяване от всяка държава-членка или следва да ѝ бъдат изплатени в рамките на всяка програма за развитие на селските райони по силата на настоящото решение, включително тези, които са резултат от прилагането на член 33, параграф 8 от Регламент (ЕО) № 1290/2005, са посочени в приложението.
Член 2
Адресати на настоящото решение са Кралство Белгия, Федерална Република Германия и Република Австрия.
Съставено в Брюксел на 28 януари 2009 година.